
Príloha č. 3 Okruh otázok k PTK vo verejnom obstarávaní na predmet zákazky „Interiérové vybavenie študentských izieb“
1. Považuje účastník PTK dokument (Príloha č. 2 - Návrh opisu predmetu zákazky), ktorý predbežne poskytol verejný obstarávateľ, za dostatočný, určitý a zrozumiteľný z pohľadu jednoznačného definovania predmetu zákazky, požiadaviek na predmet zákazky a zabezpečenia čestnej hospodárskej súťaže, ktorý bude umožňovať predloženie kvalifikovanej ponuky? 
     Ak nie, prosím, uveďte dôvody a konkrétne návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku.
2. Aké iné informácie/dokumenty nad rámec poskytnutých dokumentov potrebuje hospodársky subjekt vedieť a poznať pre riadne ocenenie predmetu zákazky?
3. Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila? 
     Ak áno, uveďte prosím, ktorá časť to je a ako ju navrhujete upraviť. 
4. [bookmark: _GoBack]Vyhlásené PTK je nástrojom na určenie predpokladanej hodnoty zákazky, účastník PTK podľa Prílohy č. 4  predloží návrh ceny.

5. Akú lehotu realizácie predmetu zákazky by účastník PTK považoval za primeranú?
Považuje účastník PTK za primeranú lehotu realizácie 7 týždňov pre blok A?
Verejný obstarávateľ predpokladá dobu realizácie etapovo, Blok A v termíne 07-08/2023 a Blok H od 03-07/2024.
6. Aké podmienky účasti technickej alebo odbornej spôsobilosti by bolo vhodné určiť? Verejný obstarávateľ uvažuje o uplatnení podmienky účasti podľa § 34 ods. 1 písm. a) zákona o verejnom obstarávaní. Aké typy zmlúv (referencií) a aký počet zmlúv (referencií) by mal verejný obstarávateľ vyžadovať a za aké obdobie predchádzajúce vyhláseniu verejného obstarávania? Je vhodné (aj s ohľadom na pandémiu) vyžadovať zmluvy za obdobie dlhšie ako sú predchádzajúce tri roky od vyhlásenia verejného obstarávania (napr. predchádzajúce štyri roky)? Je vhodné vyžadovať zmluvu v hodnote zákazky, alebo pre účely zabezpečenia širšej hospodárskej súťaže je vhodnejšie nastaviť požiadavky na zmluvy (referencie) v nižšej hodnote ako PHZ?
7. V prípade, ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné/ primerané? 
8. Ak by boli uplatnené aj iné kritéria ako najnižšia cena, akú váhovosť jednotlivých kritérií účastník PTK navrhuje?
9. Aké sociálne, resp. environmentálne, resp. iné hľadisko spoločensky zodpovedného verejného obstarávania by ste považovali za vhodné / primerané?
10. Verejný obstarávateľ má úmysel eliminovať špekulatívne ponuky a preto zvažuje požadovať zábezpeku ponuky v zmysle § 46 zákona o verejnom obstarávaní. Akú výšku zábezpeky považujete za akceptovateľnú?
11.  S akými najčastejšími prekážkami/ťažkosťami ste sa doteraz pri realizácii totožného/ porovnateľného predmetu plánovanej zákazky stretli a ako ste sa s nimi vysporiadali?

